CELEX: 32018D0059
Language: et
Date: 2018-01-11 00:00:00
Title: Komisjoni otsus (EL) 2018/59, 11. jaanuar 2018, millega muudetakse otsust 2009/300/EÜ teleritele ELi ökomärgise andmise ökoloogiliste kriteeriumide sisu ja kehtivusperioodi osas (teatavaks tehtud numbri C(2018) 6 all) (EMPs kohaldatav tekst )

13.1.2018   
               
               
                  ET
               
               
                  Euroopa Liidu Teataja
               
               
                  L 10/17
               
            KOMISJONI OTSUS (EL) 2018/59,
      11. jaanuar 2018,
      millega muudetakse otsust 2009/300/EÜ teleritele ELi ökomärgise andmise ökoloogiliste kriteeriumide sisu ja kehtivusperioodi osas
      
         
            (teatavaks tehtud numbri C(2018) 6 all)
         
      
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 66/2010 ELi ökomärgise kohta, (1) eriti selle artikli 8 lõikeid 2 ja 3,
      olles nõu pidanud Euroopa Liidu ökomärgise komisjoniga
      ning arvestades järgmist:
      
                  (1)
               
               
                  Komisjoni otsusega 2009/300/EÜ (2) on kehtestatud konkreetsed ökoloogilised kriteeriumid ning hindamis- ja kontrollinõuded tooterühma „telerid“ kuuluvate toodete jaoks.
               
            
                  (2)
               
               
                  Otsuses 2009/300/EÜ sätestatud ökoloogilised kriteeriumid ning nendega seotud hindamis- ja kontrollinõuded kaotavad kehtivuse 31. detsembril 2017.
               
            
                  (3)
               
               
                  Esimene otsuses 2009/300/EÜ sätestatud kriteerium, mis puudutab energiasäästu, põhineb kehtival energiamärgistusel ning komisjoni määruse (EÜ) nr 642/2009 (3) kohastel telerite ökodisaini nõuetel. Sellest tulenevalt antakse praegu ELi ökomärgis teleritele, mille energiaklassiks on vastavalt komisjoni delegeeritud määruses (EL) nr 1062/2010 (4) sätestatud telerite energiamärgistussüsteemile (edaspidi „energiamärgistussüsteem“) märgitud B. Kuid energiaklass B ei ole liidu turul müüdavate telerite kõige energiatõhusam klass. Seepärast tuleb otsuses 2009/300/EÜ sätestatud esimest kriteeriumi ajakohastada, et tagada ELi ökomärgise andmine energiatõhusatele toodetele.
               
            
                  (4)
               
               
                  On tehtud ettepanek asendada praegu kehtivad telerite energiamärgistuse ja ökodisaini nõuded hiljemalt 2019. aastaks uute nõuetega, (5) kuid seda ettepanekut ei ole veel vastu võetud. Kuni kõnealuse ettepaneku vastuvõtmiseni tuleks otsuses 2009/300/EÜ sätestatud energiasäästu kriteeriumi muuta, et osutada kõrgemale energiaklassile praegu kehtivas energiamärgistussüsteemis.
               
            
                  (5)
               
               
                  Energiasäästu kriteeriumi kavandatud muudatus ning kõik muud praegu telerite suhtes kehtivad ökoloogilised kriteeriumid ning nendega seotud hindamis- ja kontrollinõuded, mis on sätestatud otsuses 2009/300/EÜ, on hinnatud asjakohaseks ja sobivaks. Ökomärgise kriteeriumid on kavas läbi vaadata kohe, kui teleritele kavandatud uued energiamärgistuse ja ökodisaini nõuded vastu võetakse.
               
            
                  (6)
               
               
                  Põhjendustes 4 ja 5 esitatud põhjustel ning selleks, et anda pärast uute energiamärgistuse ja ökodisaini nõuete vastuvõtmist piisavalt aega kehtivate ökoloogiliste kriteeriumide läbivaatamiseks, tuleks vastavalt käesolevale otsusele muudetud kriteeriumide ja nendega seotud hindamis- ja kontrollinõuete kehtivusaega pikendada kuni 31. detsembrini 2019.
               
            
                  (7)
               
               
                  Seega tuleks otsust 2009/300/EÜ vastavalt muuta.
               
            
                  (8)
               
               
                  Otsuses 2009/300/EÜ sätestatud kriteeriumide alusel esitatud taotluste ja litsentside puhul tuleks ette näha üleminekuperiood, et anda litsentsiomanikele ja taotlejatele piisavalt aega energiasäästu kriteeriumi muudatustega kohanemiseks.
               
            
                  (9)
               
               
                  Käesoleva otsusega ettenähtud meetmed on kooskõlas määruse (EÜ) nr 66/2010 artikli 16 kohaselt asutatud komitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Otsuse 2009/300/EÜ artikkel 3 asendatakse järgmisega:
      
         „Artikkel 3
         Tooterühmale „telerid“ kehtestatud ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. detsembrini 2019.“
      
      Artikkel 2
      Otsuse 2009/300/EÜ lisa muudetakse vastavalt käesoleva otsuse lisale.
      Artikkel 3
      1.   Enne käesoleva otsuse vastuvõtmist esitatud taotlusi ELi ökomärgise kasutamiseks tooterühma „telerid“ kuuluvatel toodetel hinnatakse vastavalt tingimustele, mis on sätestatud otsuse 2009/300/EÜ versioonis, mis on jõus käesoleva otsuse vastuvõtmise kuupäevale vahetult eelneval päeval (edaspidi „otsuse 2009/300/EÜ eelmine versioon“).
      2.   Ühe kuu jooksul alates käesoleva otsuse vastuvõtmise kuupäevast esitatud taotlused ELi ökomärgise kasutamiseks tooterühma „telerid“ kuuluvatel toodetel võivad põhineda kas otsuse 2009/300/EÜ eelmises versioonis sätestatud kriteeriumidel või kõnealuse otsuse käesoleva otsusega muudetud versioonis sätestatud kriteeriumidel.
      3.   ELi ökomärgise kasutamise lubasid, mis on antud vastavalt otsuse 2009/300/EÜ eelmises versioonis sätestatud kriteeriumidele hinnatud taotluse alusel, võib kasutada kuus kuud alates käesoleva otsuse vastuvõtmise kuupäevast.
      Artikkel 4
      Käesolev otsus on adresseeritud liikmesriikidele.
      
         Brüssel, 11. jaanuar 2018
         
            
               Komisjoni nimel
            
            
               komisjoni liige
            
            Karmenu VELLA
         
      
      
         (1)  ELT L 27, 30.1.2010, lk 1.
      
         (2)  Komisjoni 12. märtsi 2009. aasta otsus 2009/300/EÜ, millega kehtestatakse ühenduse ökomärgise andmise muudetud ökoloogilised kriteeriumid teleritele (ELT L 82, 28.3.2009, lk 3).
      
         (3)  Komisjoni 22. juuli 2009. aasta määrus (EÜ) nr 642/2009, millega rakendatakse Euroopa Parlamendi ja nõukogu direktiivi 2005/32/EÜ seoses televiisorite ökodisaini nõuetega (ELT L 191, 23.7.2009, lk 42).
      
         (4)  Komisjoni 28. septembri 2010. aasta delegeeritud määrus (EL) nr 1062/2010, millega täiendatakse Euroopa Parlamendi ja nõukogu direktiivi 2010/30/EL seoses televiisorite energiamärgistusega (ELT L 314, 30.11.2010, lk 64).
      
         (5)  COM(2016) 773 (final). http://eur-lex.europa.eu/legal-content/EN/TXT/?qid=1490877945963&uri=CELEX:52016DC0773
      
         LISA
         Otsuse 2009/300/EÜ lisas esitatud 1. kriteeriumi (energiasääst) muudetakse järgmiselt:
         
                     1)
                  
                  
                     punktis b (maksimaalne energiatarbimine) märgitakse „≤ 200 W“ asemel „≤ 100 W“;
                  
               
                     2)
                  
                  
                     punktis c (energiatõhusus) asendatakse kõik neli lõiku järgmiste lõikudega:
                     „Telerid peavad vastama komisjoni delegeeritud määruse (EL) nr 1062/2010 (*1) I lisas esitatud energiatõhususe indeksitele järgmise energiatõhususe klassi või sellest tõhusama energiatõhususe klassi määramiseks:
                     
                                 i.
                              
                              
                                 energiatõhususe klass A seadmete puhul, mille nähtava ekraani diagonaal on ≤ 90 cm (35,4 tolli);
                              
                           
                                 ii.
                              
                              
                                 energiatõhususe klass A+ (UHD-ekraani puhul energiatõhususe klass A) seadmete puhul, mille nähtava ekraani diagonaal on > 90 cm (35,4 tolli) ja < 120 cm (47,2 tolli);
                              
                           
                                 iii.
                              
                              
                                 energiatõhususe klass A++ (UHD-ekraani puhul energiatõhususe klass A+) seadmete puhul, mille nähtava ekraani diagonaal on ≥ 120 cm (47,2 tolli).
                              
                           Käesolevas punktis tähistab lühend „UHD“ ultrakõrglahutust (Ultra High Definition), millel on kaks standardset (*2) eraldusvõimet: 3 840 × 2 160 (UHD-4K) pikslit ja 7 680 × 4 320 (UHD-8K) pikslit.
                     
                        (*1)  Komisjoni 28. septembri 2010. aasta delegeeritud määrus (EL) nr 1062/2010, millega täiendatakse Euroopa Parlamendi ja nõukogu direktiivi 2010/30/EL seoses televiisorite energiamärgistusega (ELT L 314, 30.11.2010, lk 64)."
						
                     
                        (*2)  Rahvusvahelise Telekommunikatsiooni Liidu soovitus BT.2020.“;"
						
                  
               
                     3)
                  
                  
                     lõigus pealkirjaga „Hindamine ja kontroll (punktid a–c)“
                     
                                 a)
                              
                              
                                 asendatakse esimene lõik järgmisega:
                                 „Taotleja peab esitama telerimudelite kohta katseprotokolli, mis hõlmab standardi EN 50564 kohaselt tehtud katset, millega näidatakse, et teler vastab punktis a esitatud tingimustele, ning delegeeritud määruse (EL) nr 1062/2010 VII lisa punktides 1 ja 2 osutatud mõõtmismenetluste ja meetodite abil tehtud katseid, millega näidatakse, et teler vastab punktides b ja c esitatud tingimustele. Lisaks märgitakse katseprotokolli teleri energiatõhususe klass ja ekraani nähtava osa diagonaal.“;
                              
                           
                                 b)
                              
                              
                                 kolmas lõik jäetakse välja.